als_Latn dik_Latn sag_Latn
Skandali i përgjimeve i publikuar nga ish-punonjësi i CIA-s, Eduard Snouden, solli reagime të shumta, si dhe një pështjellim të marrëdhënieve të SHBA-ve me disa shtete. Megjithatë, duket, se autoritetet amerikane, tashmë janë të angazhuara për të mos lejuar që ky skandal të përhapet më tej, duke ndaluar rrjedhjen e informacioneve të reja. Një shërbim e-mail-i i koduar që është përdorur nga ish-kontraktori i inteligjencës amerikane Snouden, tashmë është mbyllur. Vetë pronari i kompanisë me bazë në Teksas, “Lavabit”, Ladar Levison u shpreh se ky veprim është ndërmarrë për arsye ligjore dhe se nuk mund të jepte shpjegime të mëtejshme. Megjithatë, Levison theksoi se do ta mbante të pezulluar biznesin e tij, për sa kohë që ky shërbim përdoret për të kryer krime kundër popullit amerikan. Një ditë më parë, një tjetër shërbim e-mail-i i koduar, “Silent Circle” gjithashtu e ka mbyllur shërbimin e tij, “Slient Mail” të enjten. Çështja “Snouden” ka tensionuar edhe marrëdhëniet diplomatike mes SHBA-së dhe Rusisë. Madje, Presidenti Obama anulloi një takim me homologun Putin, që pritej të mbahej në shtator në Moskë. Shkak është bërë, fakti që Rusia i siguroi azil të përkohshëm 1-vjeçar, Eduard Snoudenit.
als_Latn